Interakcia medzi čajom Mučenka a antidepresívami/benzodiazepínmi
Môžem piť čaj Mučenka (Passiflora), keď užívam antidepresíva a benzodiazepiny?
Dobrý deň,
ďakujeme za Vašu otázku.
Keďže neuvádzate názvy konkrétnych užívaných liekov, k Vašej otázke sa neviem s určitosťou vyjadriť. Mučenka však môže zvyšovať sedatívny účinok liekov pôsobiacich na CNS. Preto jej súbežné užívanie bez predošlej konzultácie s lekárom, ktorý pozná Váš zdravotný stav, neodporúčam. Taktiež je potrebné sa na lekára obrátiť, ak nepozorujte dostatočný liečebný účinok užívaných liekov.
Prajem pekný zvyšok dňa.
S pozdravom
PharmDr. Veronika Kiabová